EMINESCU ŞI SIGURANȚA NAȚIONALĂ 


GHEORGHE ENE 


„Iubesc acest popor bun, blând, omenos, pe spatele căruia 
diplomații croiesc carte şi răzbele, zugrăvesc împărăţii 
despre care lui nici prin gând nu-i trece... Pe fruntea lui 
Străinii scriu conspirațiuni şi alianțe, pe seama lui se 
croiesc revoluțiuni grandioase... cai 


Geniu conştient de timpuriu de propria sa valoare, asumându-şi motivat, încă 
din perioada studiilor la Viena, misiunea de „agent al istoriei” poporului său, 
Mihai Eminescu, înainte de toate întruparea exemplară a conştiinţei naţionale, şi-a 
consacrat, programatic, cu o consecvență şi energie ce nu vor înceta să uimească, 
întreaga activitate — desfăşurată pe tărâm literar, cultural şi politic — luptei pentru 
emancipare şi libertate naţională într-una dintre cele mai pline de contradicții, dar 
şi rodnice perioade din istoria României, concretizate prin desăvârşirea unirii, 
câştigarea independenţei şi constituirea bazelor statului modern. 

Spirit enciclopedic — nu a existat domeniu al cunoaşterii care să nu-l 
intereseze şi pentru care să nu afirme „o particulară slăbiciune”? — s-a manifestat 
plenar ca artist, gânditor şi militant activ pentru renaşterea noastră națională, 
creând o operă exigent modelatoare şi definitorie, acționând totodată concret 
pentru apărarea valorilor supreme, grav amenințate şi prefigurând linii de 
dezvoltare şi evoluţii care, de cele mai multe ori, s-au confirmat. 

Abordat ca om al cetății, Eminescu apare cu motivații, idealuri, resurse şi 
forme de manifestare noi, racordate ferm la cele mai înalte comandamente naţionale. 

Opera sa literară şi politică, egală ca valoare, apreciată ca „expresie integrală 
a sufletului românesc”, se explică prin cunoaşterea profundă a realităţilor şi 
raportarea permanentă la istorie, la idealurile naţionale şi prin activism social 
debordant. Inspirat de marii patrioți paşoptişti, la şcoala cărora s-a format (Aron 
Pumnul, Simion Bărnuţiu şi lon Heliade Rădulescu), şi de celebrii barzi ai 
libertăţii (George Byron şi Victor Hugo, pe care i-a admirat constant), gândul său 
politic se  permanentizează prin originalitate, clarviziune, oportunitate şi 
persuasiune susținut de o artă a cuvântului atingând perfecțiunea. 

Edificat şi decis definitiv asupra direcției pe care o va urma, la 20 de ani 
Eminescu se explică în termeni fără echivoc, considerând binele țării țelul său 
misionar Şi, în acelaşi timp, sensul cel mai important al propriei existențe: „Inimă 
foarte caldă şi minte foarte rece se cer de la un patriot chemat să îndrepteze 
poporul său şi fanatismul iubirei patriei, cel mai aprig fanatism nu opreşte defel ca 
creierul să rămâie rece şi să-şi îndrepteze activitatea cu siguranţă, să nimicească 
adevărata cauză a răului şi să o stârpească cu statornicie de fier. Precum un medic 
nu va combate simptomele numai, ci cauza unei boale şi va sfătui să se înlăture 
mediul în care a trebuit să se nască, tot aşa vom privi şi noi individul naționalității 
româneşti în dezvoltarea sa şi, comparând pe acesta cu norma legilor fiziologice 
ale societăţii, vom arăta de unde a trebuit să se nască neorânduielile...”* 

Textul citat, emblematic pentru tema noastră, conține totodată motivaţia 
intransigenței lui Eminescu, precum şi a metodei adoptate pentru sanificarea 
societății româneşti şi protejarea intereselor ei fundamentale. 

În cele ce urmează, vom încerca să prezentăm succint implicarea sa în 
probleme şi acțiuni circumscrise sau tangente obiectivelor de siguranță națională, 
cu relevarea faptului că statul român nu dispunea la vremea respectivă de un 
organism specializat în materie, o bună parte din funcţiile sale de apărare fiind 
preluate reflex de spiritele lucide ale vremii — politicieni, oameni de ştiinţă, artişti, 
studenţi. Examinată sub acest aspect, publicistica lui Eminescu — compartiment al 
operei în care problematica de siguranță naţională apare, de multe ori explicit — ne 
prilejuieşte pentru început câteva observaţii semnificative: 

— aproximativ 55% din totalul articolelor politice, notelor, extraselor şi 
traducerilor cu paternitate certă (circa 2000 de tituluri grupate în Opere LX, X, XI, 
XII, XIII şi XV, Editura Academiei), se referă la evenimente, situaţii, fapte, 
împrejurări ce constituiau amenințări reale, conţin suspiciuni, indicii sau informații 
de interes documentar în domeniu, surprinse adesea sub raportul cauzalității şi 
consecinţelor, în dinamică şi în conexiuni ori reprezintă luări de poziție, de la 
sesizarea prudentă şi combaterea calmă până la replica violent-demascatoare; 

— publicistica sa oferă un tablou aproape complet al riscurilor şi pericolelor, 
vectorilor şi formelor de manifestare, care afectau starea de echilibru şi stabilitate 
a României din ultimul pătrar al veacului al XIX-lea, cu deosebire din preajma, din 
timpul şi după războiul de independenţă; 

— prin dârzenia şi perseverența implicării în protecţia ori promovarea 
intereselor şi valorilor naționale, evidentă de altfel şi în opera artistică — poezie, 
proză, dar mai ales în dramaturgie —, Eminescu este unul dintre cei mai inteligenţi, 
curajoşi şi tenace luptători cu aport substanțial la progresul social şi făurirea 
statului naţional român. 

În atmosfera internă, suprasaturată, a luptelor pentru putere, relansate după 
detronarea lui Alexandru loan Cuza, marii noştri oameni politici, dincolo de 

pasiunile de partid devenite acerbe, acționau curajos în vederea pregătirii şi 
exploatării condițiilor pentru obținerea independenței de stat. Spre exemplu, 
I.C. Brătianu şi C.A. Rosetti încurajau discret lupta antiotomană a popoarelor din 
Balcani, adoptau o politică de apropiere față de Rusia şi ripostau, inclusiv 
propagandistic, împotriva deznaționalizării românilor din Transilvania, proces 
accentuat imediat după anexarea provinciei, în 1867, de către Ungaria. 

În mediile simpatizanţilor lui Cuza şi transilvănenilor care se autoexilaseră în 
România s-au creat curente de idei, de esență naționalistă, inclusiv cu aspect de 
iredentă, urmărind în principal combaterea cosmopolitismului, prevenirea aservirii 
economice a țării de către Germania şi Austro-Ungaria, apărarea drepturilor şi 
libertăților românilor din teritoriile aflate sub ocupaţie străină, redobândirea 
autonomiei lor şi chiar unirea cu România. 

Înmulțirea vexaţiunilor şi amenințărilor externe, în contextul accentuării 
confruntării dintre imperiile rus şi austro-ungar, pentru impunerea influenței în sud- 
estul Europei, a constituit încă un element care a condus la radicalizarea spiritelor şi 
gruparea lor în societăți secrete cu scop de apărare a intereselor româneşti. 

Pe acest fond s-a produs orientarea lui Eminescu, la 19 ani, către societatea 
„Românismul”, ale cărei obiective naţionaliste şi antidinastice erau disimulate în 
preocupările ştiinţifice şi literare ale membrilor. 

În cele câteva luni de prezenţă, până la plecarea la studii în străinătate, Eminescu 
a parcurs, alături de membrii organizaţiei conduse de Haşdeu, o etapă ideologică de 
clarificare, care-l va marca profund. Cu acest prilej, a luat cunoştinţă despre o serie de 
amenințări la adresa ființei naționale şi modalităţi de prevenire sau combatere, optând, 
pentru început, în direcția protejării specificului național încorporat în cultura populară 
şi în mod deosebit în valorile expresive ale limbii române. 

De reţinut că în această perioadă în „Românismul” au activat nume care 
aveau să devină celebre, precum Al. Candiano-Popescu, conducătorul mişcării 
anticarliste din 8 august 1870 de la Ploieşti, Al. Golescu, D. Brătianu, Grigore 
Tocilescu, Anghel Demetrescu, Droc M. Barcianu, Miron Pompiliu şi Șt. 
Mihăilescu, cu ultimii trei reîntâlnindu-se peste 12 ani, în 1882, într-o altă 
organizaţie clandestină „lredenta română”, cunoscută sub numele „„Carpaţii”, 
creată semnificativ în aceeaşi zi, la 24 ianuarie. 

Maturizat prin contractul cu societatea secretă, încă de la sosirea la Viena s-a 
impus în cercurile studenţilor români, prin luciditate, cunoaşterea realităților şi 
aspirațiilor româneşti, preocupare faţă de viitorul naţiunii şi capacitate 
organizatorică; a propus şi a determinat unirea celor două societăți culturale ale 
tinerilor români din capitala Imperiului Austro-Ungar; a participat activ ca 
membru al Comitetului de conducere la pregătirea serbării de la Putna, eveniment 
politic major, cu exteriorizare istorică şi religioasă, urmărind conştientizarea 
generaţiei sale, divizate şi dezorientate, asupra sarcinilor ei ca „agent al lumii 
(româneşti) viitoare” a iniţiat şi coordonat acţiunile premergătoare Congresului 

studenților români de pretutindeni, care a avut loc în contextul comemorării de la 
Putna (400 de ani de la sfinţirea necropolei lui Ştefan cel Mare), străduindu-se să 
imprime „0 singură direcțiune a spiritului”, care...„să cuprindă germenii unei 
dezvoltări organice”. 

O scrisoare adresată de el studenților din Blaj, în calitate de secretar al 
Comitetului central pentru serbarea de la Putna, face dovada curajului cu care se 
angajează în lupta pentru unitatea națională a românilor, în condiţiile în care 
activitățile societăților culturale româneşti din Imperiul Austro-Ungar erau intens 
supravegheate de organele de poliţie şi de informaţii: „În trecut ni s-a impus o istorie, 
în viitor să ne-o facem noi. Pentru asta trebuie să ne întrunim, să ne înţelegem”. 

Ideile pe această temă, exprimate de Toma Nour, personajul principal al 
romanului său Geniu pustiu, creat în acea perioadă, îi aparțin de fapt autorului, 
reprezentând orientările şi acțiunile sale constante: „Schimbaţi opiniunea publică, 
dați-i o altă direcțiune, răscoliți geniul național — spiritul propriu şi caracteristic al 
poporului din adâncurile în care doarme —, faceţi o uriaşă reacțiune morală, o 
revoluţiune de idei, în care ideea românească să fie mai mare decât uman, genial, 
frumos, în fine, fiţi români şi iar români ... nu trebuie oameni mulți pentru asta ... 
spiritul public e fapta puţinor oameni .... 

La Viena şi apoi la Berlin, Eminescu îşi va consolida, pe suport istoric, 
juridic, economic şi sociologic, poziţia în probleme de interes naţional. Începând 
din această perioadă îşi raportează permanent preocupările la cerințele de 
dezvoltare ale societății româneşti, neexistând practic aspecte importante față de 
care să nu se pronunţe, în legătură cu care să nu releve amenințări sau riscuri ori să 
nu sugereze soluţii şi căi de urmat. 

Fulminantul său debut în publicistică, pe vremea studenţiei la Viena, i-a fost 
rapid stopat de autoritățile imperiului, fiind considerat o persoană periculoasă 
pentru siguranța statului bicefal. 

Trei articole — Să facem un congres, În unire e tăria şi Echilibrul —, publicate 
în aprilie 1870, sub pseudonimul VARRO, în periodicul românesc cu nume 
semnificativ „Federaţiunea”, care apărea la Pesta, au atras atenția prin virulenţa cu 
care autorul contesta bazele şi rațiunea de a fi a dualismului, dezvăluia acte 
discriminatorii împotriva românilor din Transilvania şi Banat, propunea modalități 
de acțiune, între care organizarea unui congres general al românilor pentru 
stabilirea unei atitudini comune şi ralierea la luptă, alături de naţionalitățile 
asuprite din imperiu pentru dobândirea dreptului la autodeterminare. 

Critica necruțătoare, îndreptată cu precădere împotriva conducătorilor 
Ungariei, capătă în editorialul Echilibrul” accente ironice de calomnie şi chiar de 
amenințare şi instigare: „Să ne silim pentru a analiza spiritul — nu al poporului 

maghiar, prin care din inteligența lui nu-l vom putea cunoaşte niciodată — ci al 
acestei coterie care-l guvernă, guvernându-ne şi pe noi, prin o ficțiune diplomatică 
(statul bicefal n.n.). 

În aceeaşi notă, Eminescu avertizează şi recomandă celor vizaţi: „Să-i lăsăm 
dar deoparte pre aceşti oprimatori ai autonomiei Transilvaniei, cu scandaloasele 
lor stări escepționale, cu torturile lor ca în Evul Mediu, cu jurămintele sacrilege, 
oameni ce mistifică unde nu pot contesta şi mint unde nu pot combate...” 

Articolul citat, considerat delict de presă de către judele de instrucție din 
Pesta, s-a soldat cu acționarea în instanţă a autorului şi condamnarea la 10 luni de 
detenţie a redactorului responsabil al periodicului — Ion Poruţiu —, în condițiile în 
care şi directorul publicaţiei — Alexandru Roman — săvârşea, din acelaşi motiv, o 
condamnare de un an. 

Eminescu a fost interogat la Pesta. Nu se cunoaşte modul de finalizare a 
procesului de presă. Cert este că, începând din 1871 până în 1883, dată după care 
îşi încetează total activitatea din motive de boală, Eminescu s-a aflat în 
supravegherea organelor de siguranță austriece şi maghiare, aspect care nu l-a 
intimidat, nu i-a subminat încrederea în idealurile naţionale, ci i-a indus un 
comportament mai prudent pe timpul cât s-a aflat în străinătate (a renunţat la 
publicarea de articole cu tematică politică ori nu şi-a mai semnat materialele) la 
acțiunile cu participare masivă ori de grup a manifestat reținere sau atitudini 
studiate, edificatoare fiind neintervenţia sa în discuţiile cu caracter politic purtate 
cu ocazia Congresului studențesc de la Putna, deşi era principalul organizator, iar 
problematica abordată îl interesa în cel mai înalt grad, întrucât viza unirea 
românilor, în legătură cu care afirmase orientări programatice. 

Urmare a intensificării de către Biroul Informativ din Viena a activităților 
destinate cunoaşterii şi anihilării manifestărilor sale naţionaliste, în mod deosebit 
după stabilirea implicării, ca organizator, în pregătirea Serbării şi Congresului de 
la Putna, Eminescu ajunge la concluzia că soluţia cea mai eficientă o constituia 
lupta în clandestinitate: „Acela care vrea să facă ceva nu discută, ci lucrează”. 

În memorialistica sa, Ion Slavici, coleg de studii, prieten apropiat şi 
preşedinte al societăţii „România Jună”, sub auspiciile căreia s-au concretizat cele 
două evenimente de la Putna, a consemnat mai multe aspecte de interes din care 
rezultă că: şedinţele societăţii erau asistate de un comisar care avea obligația să 
intervină direct când constata încălcarea regulamentului de funcționare; Eminescu 
era invitat împreună cu el la poliție pentru relații şi garanţii de siguranţă privind 
activitățile preconizate la Putna, amândoi erau în permanenţă supravegheați de un 
agent secret. 

Luând în calcul nota de subiectivitate ce i se impută, adeseori pe drept, lui 
Ion Slavici, constatăm totuşi că amintirile sale conţin şi informaţii confirmate care 
ne permit să concluzionăm că organul special vienez era la curent cu preocupările 

studenților români, cunoscând inclusiv corespondența societăţii cu ţara şi 
străinătatea; realiza operaţiuni de dezinformare şi influență prin presă; exploata 
disensiunile şi alimenta teama intelectualităţii bucovinene, spre a nu se implica 
alături de manifestanți; sconta pe sentimentele proaustriece ale lui Slavici, care 
urmase, concomitent cu studiile, o şcoală de ofiţeri din Viena; aprobase formal 
desfăşurarea acțiunilor, ulterior declinând răspunderea asupra autorităților din 
Bucovina, acționând propagandistic pentru a demonstra că românii din imperiu se 
bucurau de largi drepturi şi libertăţi. 

La o analiză atentă desprindem că serviciile secrete şi de represiune din 
Austria inițiaseră suficiente măsuri de control pentru prevenirea degenerării 
manifestărilor studenţeşti de la Putna: lansaseră zvonuri panicarde despre posibile 
arestări — în urma cărora personalități politice din România s-au întors din drum; 
au instalat în zonă un grup de jandarmi, în scop de intimidare; au impus cenzurarea 
cuvântărilor; căpitanul districtului, Orest Renei, a fost însărcinat să supravegheze 
direct acţiunile în calitate de comisar. 

Eminescu avea să riposteze deosebit de curajos şi ingenios: la un an după 
înapoierea în ţară, în 1875, în timp ce la Iaşi aveau loc contramanifestații în replică la 
festivitățile cu care Austria se pregătea să aniverseze 100 de ani de la alipirea 
Bucovinei, s-a angajat într-o acţiune riscantă vizând boicotarea manifestărilor de la 
Cernăuţi. Prietenul său Teodor V. Ştefanelli"! relatează că, în ajun, Eminescu a introdus 
clandestin şi a difuzat în capitala vechii provincii româneşti câteva sute de exemplare 
din broşura Răpirea Bucovinei, prin care autorul — Mihail Kogălniceanu — condamna în 
termeni energici raptul, invocând documente provenind din arhive vieneze. 

Tipăritura de contrabandă a fost disimulată şi trecută prin vamă într-un 
„lădoi de lemn” sub cărți vechi bisericeşti. Reacţia organizatorilor a fost de totală 
surprindere, cu atât mai mult cu cât broşura a fost expediată şi pe adresa lor. 

În scopul confiscării şi interzicerii ei, Tribunalul din Cernăuţi a mediatizat 
prompt, însă ineficient, o ordonanță expresă, în care citirea şi răspândirea erau calificate 
„crimă de stat”. Organele de siguranță au informat ierarhic cu privire la acest aspect, 
încercând să-i minimalizeze importanţa. Autorul difuzării a rămas necunoscut. 

Ulterior, cu ocazia pregătirii unei prelegeri asupra influenţei austriece în 
Principate, susținută la Universitatea din laşi la 14 martie 1876, în cadrul 
manifestărilor organizate de „Junimea”, Eminescu a aprofundat subiectul, 
dezvăluind, într-un context istoric larg, prejudiciile aduse României pe această 
relație, într-o manieră apropiată de cea adoptată în articole publicate în 
„Federaţiunea”. Argumentaţia, soluţiile, siguranța de sine şi tonul tendențios au 
reţinut atenţia tuturor participanţilor. 

„Vecinătatea Austriei e omorâtoare pentru noi dacă nu ne vom trezi de cu 
vreme şi nu vom arunca la naiba toți perceptorii, sub-subperceptorii, dacă nu vom 
descărca pe țăran şi nu-i vom asigura o dezvoltare liniştită, dacă nu ne vom hotărî 

să nu purtăm nici un product străin pe noi ... Nu dreptul public, ci păstrarea 
naționalităţii noastre e lucru de căpetenie pentru noi ... Acest lux de revoluţiuni 
sociale nu ni este permis nouă, a căror stat e vecinic o cestiune ... Altfel am avea a 
alege între domnia austriacă şi cea rusească...”"7. Consulul austriac acreditat la 
Iaşi — Hans Wenzel —, prezent la manifestare, l-a informat pe ministrul de externe 
al imperiului, contele Iulius von Andrassy, cu privire la conținutul dizertației şi 
modul cum a fost receptată de public, prezentându-l pe Eminescu ca profesor 
universitar şi redactor la „Curierul de Iaşi”. 

A anexat raportului o traducere a prelegerii în limba germană”. 

Parte din ideile critice expuse apar exploatate într-un raport informativ 
întocmit de viceconsulul austro-ungar la Bucureşti, cavalerul de Bosizio, inclus în 
aşa-zisa Carte brună, supusă de ministrul de externe amintit în dezbaterile 
delegaților austro-ungari, din mai 1876. 

Deşi se ştia în atenţie, Eminescu frecventa Consulatul din Iaşi al imperiului, 
unde se documenta asupra unor aspecte reflectate în presa străină, în legătură cu 
care îşi extrăgea informaţii pentru rubrica de ştiri externe a „Curierului de laşi”!*. 

Consulta totodată corespondenţa diplomatică accesibilă, pe care nu ezită să o 
comenteze critic în publicaţia pentru care lucra. Ia, spre exemplu, cunoştinţă 
despre un raport pe care îl traduce şi publică în numerele 64 şi 65 ale „Curierului 
de Iaşi” din 9 şi, respectiv, 11 iulie acelaşi an, în care se semnalau tendințe ale 
României de a-şi dezvolta o industrie proprie, pentru asigurarea necesarului intern 
ŞI crearea unei noi surse de venit naţional, ca alternativă la scăderea drastică a 
exportului de grâne, datorită concurenţei americane. 

Din document rezultă că preocuparea oamenilor politici şi de afaceri români 
nu convenea imperiului, pe motivul că ar fi putut avea ca efect limitarea pieţei de 
desfacere româneşti. 

Eminescu amendează concluziile raportului, considerând că, în pofida 
premiselor exacte, nu erau îndreptăţite”?. 

În preajma declanşării războiului de independență, urmărea din ce în ce mai 
interesat poziția şi acțiunile Austro-Ungariei în relație cu mişcările de eliberare 
națională ale herțegovinenilor, bosniecilor şi sârbilor, pe care Rusia, începând cu 
1875, le încuraja în complicitate cu Imperiul habsburgic, precum şi măsurile 
întreprinse pentru prevenirea extinderii lor în teritoriile anexate. 

O dispoziţie a comitetului suprem al Comitatului Mureş- Turda, emisă în baza 
Ordinului 1061/01.11.1876 al ministrului de Interne al imperiului, putea implica şi 
pe Eminescu: „Potrivit constatărilor de până acum, este neîndoielnică simpatia 
românilor din Ungaria față de rudele lor de neam din Principatul Moldova-Țara 


12 Mihai Eminescu, Opere, IX, p. 173. 

5 AZN. Pop, Noi contribuţii documentare la biografia lui Eminscu, Bucureşti, Editura 
Academiei, 1969, p. 187. 

4D, Vatamaniuc, Publicistica lui Eminescu, laşi, Editura Junimea, 1985, p. 324. 

15 Mihai Eminescu, Opere, IX, p. 125. 

Românească, cât şi faptul că agitatorii români din Ungaria vor acţiona — respectiv 
vor încerca să acționeze — în acea direcție pe care o urmează guvernul din 
Principate. De aceea, este deosebit de important ca aceşti agitatori români, 
cunoscuţi în toate comitatele, cât şi activitatea acestora, contactele lor cu vorbitorii 
de limbă română, dealtfel cu înclinații paşnice, să constituie din partea 
funcționarilor, autorităților obiectul celei mai atente supravegheri, scop în care 
aceştia să fie puşi în cea mai strictă urmărire poliţienească, discretă”. 

Marcat de procesul de presă care i se intentase în urmă cu 6 ani, se 
străduieşte să adopte o atitudine de observator şi comentator prudent — citează 
surse de informare, față de care, de multe ori din complezenţă, îşi ia unele rezerve 
— fără a-şi ascunde adevăratele sentimente față de imperiu şi regretul că factorii 
politici români, acaparați de luptele interne, nu se implicau în susținerea 
conaţionalilor aflaţi sub ocupaţie: „În privirea României, Austro-Ungaria pare a 
lua măsuri de precauțiune — cel puţin ziarele din Ardeal vorbesc că o comisie 
specială va inspecta în decursul lunei iulie (1876 n.n.) obiectivele de fortificație, 
dar mai cu seamă trecătorile munţilor Carpaţi dintre România şi Transilvania, Şi va 
hotărî care dintre aceste trecători ar fi cu cale să le fortifice. N-aibă frică! 
Vavilonienii au alte treburi”. 

Pe măsura angajării Rusiei în confruntarea armată din 1877 cu Turcia, 
România devine ţinta unor atacuri de presă din spaţiul austro-ungar, care aveau ca 
obiectiv ascuns ţinerea sub control a populaţiei româneşti din Ardeal, Banat şi 
Bucovina (mai cunoscut cazul societății „Arboroasa”), compromiterea intereselor 
țării noastre în legătură cu participarea la război, provocări, insinuări ori lezări ale 
demnităţii noastre naţionale. 

În acelaşi timp, Alianţa Israelită acţiona agresiv împotriva ţării noastre, urmărind 
determinarea factorilor de putere să acorde drepturi civile şi politice mai largi pentru 
conaționalii aflați în ţară, dar mai ales pentru cei care intenționau să imigreze. 

Faţă de aceste situaţii, invocând interesele naţionale, Eminescu părăseşte 
expectativa, reacționând dur, deliberat demascator. 

Pe marginea unor articole tendențioase din presa străină, redactate în baza 
unor informaţii provenind din România, a propus la 4 mai 1877, într-un editorial'5, 
instituirea cenzurii corespondenței: „Dacă suntem odată în stare de război, ar 
trebui ca toate scrisorile adresate în străinătate să se dea deschise la poştă, iar 
cuprinsul lor să fie controlat de organe discrete ale poliţiei. Se înțelege că pentru 
acesta ar trebui un anume vot al adunărilor, care, pentru caz de război, să suspende 
provizoriu articolul din Constituţie relativ la secretul scrisorilor”. 

A adoptat, de asemenea, atitudini ferme în aşa-zisa „chestiune dunăreană” — 
Convenţia de navigație pe Dunăre —, respingând documentat, timp de circa cinci 
ani, încercările Austro-Ungariei de instituire a unui monopol asupra fluviului. 


19 Independenţa României, Documente, vol. I, Bucureşti, Editura Academiei, 1977, p. 14. 
1 Loc. cit., p. 128. 
18 Mihai Eminescu, op. cit., p. 373. 

Periodic, a informat opinia publică asupra stadiului tratativelor, servind totodată 
guvernului român motive de a nu ceda presiunilor exercitate de puterile 
occidentale, interesate cu orice preţ ca prin susținerea Imperiului habsburgic să 
contracareze influența Rusiei în Balcani, devenită predominantă după războiul cu 
Turcia din 1877. 

Eminescu examinează pe larg situaţia sub raportul consecințelor imediate şi 
de perspectivă asupra siguranței naționale şi se pronunță motivat pentru o 
neutralitate activă: „A concede o poziție preponderentă pe marea arteră de import a 
Dunării tocmai puterii care e în stare a paraliza toată activitatea nostră în această 
direcție ar fi cea mai gravă eroare ce am putea-o comite pentru viitorul nostru. 
Libertatea de navigaţiune pentru toate puterile neutralizează cel puțin pân-la un 
grad oarecare preponderența uneia singure dintre ele şi acest echilibru ne dă 
libertatea de-a lua măsurile pe care le vom crede de cuviință pentru a da viaţă 
propriei noastre activități industriale”; 

Ca reacție la pericolul devenit iminent ca România să fie tratată ca 
protectorat al Austro-Ungariei, în cazul impunerii punctului de vedere al acesteia 
în chestiunea dunăreană, precum şi în scopul sprijinirii luptei de eliberare a 
românilor din teritoriile aflate sub ocupaţie, Eminescu aderă, chiar de la înfiinţare 
(24 ianuarie 1882), la societatea secretă iredentă „Carpaţii”, mijlocind şi 
imprimarea statutelor acesteia”. 

Organizaţia, creându-şi filiale în teritoriu şi în afara țării şi tinzând să devină 
o adevărată forță politică, a intrat în procupările Biroului de Informații din Viena 
şi Ministerului de Interne ungar, care au dispus acțiuni de control specific asupra 
conducătorilor şi unor membri marcanți, printre care şi Eminescu. Pe baza 
informaţiilor obţinute, organele speciale străine au iniţiat acțiuni de contracarare, 
cu implicarea factorilor de putere din Viena şi Budapesta: la 28 iunie 1883, 
Austro-Ungaria a notificat suspendarea relațiilor diplomatice cu România, 
invocând acțiuni subversive ale societăţii „Carpaţii””!. În consecinţă, statul român 
a fost determinat să întreprindă măsuri radicale împotriva organizaţiei: 
percheziționarea sediului, domiciliului membrilor comitetului de conducere şi 
expulzarea celor consideraţi periculoşi”?. 

În arhivele statului din Bucureşti, cercetătorul Gheorghe Ungureanu a 
identificat trei copii după documente vieneze privind supravegherea informativă 
intensă a lui Eminescu pentru apartenenţă şi activităţile pe care le desfăşoară în 
cadrul societăţii „Carpaţii””. 

Un raport informativ rezumat, datat 5 iunie 1882, privind evoluția situației 
operative în problema „„Carpaţii” (manifestări, discuții şi intenţii) include o listă 


19 Mihai Eminescu, Opere, VIII, p. 110. 

2 AZ.N. Pop, op. cit., p. 132. 

AN Georgescu, A doua viață a lui Eminescu, Bucureşti, Editura Europa Nova, 1994, p. 35. 
* AZN. Pop, op. cit., p. 135. 

% Gh. Ungureanu, Eminescu în documente de familie, Bucureşti, Editura Minerva, 1977, p. 411-414. 

amplă de membri consideraţi periculoşi, în legătură cu care se propune biroului 
special vienez urmărirea în cazul deplasării lor în Transilvania. Eminescu 
figurează între primii vizați. 

Un alt material semnat de consulul la Bucureşti, Von Mayr, şi înaintat, la 
data de 7 iunie 1882, primului-ministru şi ministrului de interne ungar prezintă, în 
esență, conţinutul întrunirii din 4 iunie 1882 a societăţii „Carpaţii”, la care 
Eminescu a participat activ. 

O notă informativă complexă, adresată de acelaşi expeditor biroului de 
informaţii vienez, datată 3 iunie 1883, având ca punct de plecare reacții privind 
înființarea în capitala României a unei mitropolii romano-catolice, în mod deosebit 
un articol criticat de Eminescu la data de 20 mai, în „Timpul”, confirmă acţiuni 
informative calificate ale serviciului special austriac, materializat într-o cunoaştere 
cuprinzătoare şi exactă a situaţiei operative în problemă. 

Din articolul lui Eminescu”, apreciat global ca „uşor antidinastic şi mai ales 
ostil Austro-Ungariei”, pus în relație directă cu poziția evazivă exprimată de 
publicaţia românească de specialitate „Ortodoxul”, sunt extrase şi traduse trei 
pasaje considerate relevante: „vom avea de astăzi înainte două biserici: una a țării, 
alta a curții; doi capi bisericeşti, unul părinte sufletesc al țării, iar altul al familiei 
regale şi al celorlalți străini aşezaţi în ţară”; „Tradițiile familiei de Habsburg, 
identice cu ale Coroanei ungare, sunt dar acelea al căror fir se urmează acum prin 
România spre Orient; metropolitul romano-catolic din Bucureşti este, întocmai ca 
prezidentul Comisiunii Mixte (pentru navigația pe Dunăre n.n.) un agent al puterii 
austro-maghiare”; „Politica habsburgilor se bifurcă în următoarea dilemă: ori 
izbutesc să propage catolicismul în România — şi atunci şi-au atins scopul — ori 
întâmpină o rezistență hotărâtă la români, şi atunci înstrăinează ţara de domnul ei, 
care e un Hohenzollern şi atunci au ajuns un alt scop, tot atât de important!”. 

În materialul informativ se formula concluzia că ideile exprimate de 
Eminescu în articol erau inspirate de societatea secretă „Carpaţi”, precizându-se că 
autorul editorialului era membru al acesteia. 

Pe baza evaluării şi coroborării informaţiilor provenind din surse oficiale, 
oficioase, dar şi secrete — plasate în interiorul clubului şi în cercurile de relații ale 
unor conservatori influenţi, între care şi consulul austro-ungar, concluzionează 
pertinent asupra împrejurării publicării materialului, atitudinii create de articol în 
mediul Partidului Conservator, poziția față de societatea „Carpaţii”, relațiile 
acesteia cu afiliații din Transilvania, reuniunile organizate la domiciliul lui 
Maiorescu şi poziţia acestuia față de formațiunea iredentă. 

Cu privire expresă la Eminescu, remarcă „stilul de maestru”, faptul că 
„articolul a fost pur şi simplu strecurat prin surprindere şi la intervenţia autorului”, 
pe care-l citează alături de câțiva conducători ai organizației clandestine. 

Analiza manuscriselor lui Eminscu, cu deosebire a notelor conţinând 
considerații de ordin politic, dar şi a însemnărilor cu caracter intim, inclusiv din 


?4 Mihai Eminescu, Opere, XIII, p. 298-301. 

perioada declanşării bolii, relevă preocupări constante, uneori obsesive, de interes 
pe linia siguranței naționale. 

Ponderea o dețin cele privind relațiile externe ale României, raporturile 
considerate suspecte ale unor înalți demnitari români cu personalități şi grupări din 
exterior, acțiunile subversive ori de subminare politică, economică şi religioasă 
inițiate de străini naturalizați sau rezidenți în România, precum şi măsurile de 
contracarare şi ripostă apreciate oportune, unele extremiste, pe care le înglobează 
în genericul „cabală” („cabala papei”, „cabala diplomației”, „cabala popoarelor 
balcanice”, „cabala mea proprie” etc.). 

Angrenat în polemici de partid, de pe poziția de redactor şef al cotidianului 
conservator Timpul”, Eminescu acuză de implicare în acte de trădare mai multe 
personalități politice: pe V. Boerescu, fost ministru de externe îl numeşte „lacheul 
galonat al Austriei”, pe motiv că ar fi făcut cesiuni în favoarea acestui stat în cadrul 
Convenției de navigație pe Dunăre, pentru care nu ar fi consultat şi informat 
Parlamentul şi opinia publică; pe C. A. Rosetti îl califică „agent socialist”; lui Carol îi 
reproşează că şi-a încălcat jurământul de credință, acceptând cedarea Basarabiei. 

Lui C.A. Rosetti, care alături de I.C. Brătianu se afla la conducerea partidului 
de guvernământ, Eminescu îi reproşează, public, că s-ar fi aflat sub influenţa unor 
centre de putere din străinătate şi că ar complota pentru înlăturarea lui Carol”. 

Este interesant de reținut că Eminescu îl suspecta pe generalul englez de 
implicare în acţiuni antiromâneşti vizând influențarea şi manipularea unor cercuri 
politice importante, în scopuri obscure. 

Dintr-un raport informativ, semnat de consulul britanic la Bucureşti, Charles 
St. John, rezultă că Stephen Lakeman se afla în dependența acestuia. 
Reprezentantul străin raporta superiorilor săi despre pregătirile pe care le efectua 
România pentru războiul cu Turcia, dezvăluind sursa informaţiilor, împrejurarea şi 
modul de realizare a contactului, pronunțându-se expres în legătură cu 
credibilitatea datelor prezentate”. 

Despre acelaşi Lakeman, colonelul C.E. Mansfield, consul general britanic la 
Bucureşti, referindu-se la misiunea încredințată acestuia de prim-ministrul 
Brătianu în Turcia, informa pe adresa Ministrului de Externe acreditat: „Sir 
Stephen mi-a făcut această declaraţie în modul cel mai confidențial, ceea ce m-a 
scutit să aflu, prea din vreme, mai multe detalii de la domnul Brătianu”. 

Din studiul celor două raporte se confirmă calitatea generalului de agent al 
serviciului de informaţii britanic şi activitățile la care face referire Eminescu. 

La adresa revoluţionarilor bulgari autoexilați la Bucureşti, Eminescu 
consemnează: „Bulgarii au aflat în România un azil. Bulgarii din Rusia prea au stat 


* Mihai Eminescu, Opere, X, p. 8. 

29 Independența României, Documente, vol. Il, partea I, Bucureşti, Editura Academiei 
Române, 1977, p. 160-161. 

a Op. cit., vol. II, partea I, p. 233. 

în legătură cu agenții ruseşti, pentru a nu fi spioni ruseşti în Orient ... Bulgarii care 
au fost în România sunt nişte pezevenchi. Agenţi spioni. Pe bulgarii din România 
i-au stricat cu consecvență Rusia şi pezevenchiul de Ruset (C. A. Rosetti n.n.)”%. 

Pe marginea reanexării Basarabiei de către Rusia, în pofida semnării 
convenției prin care se garanta integritatea teritorială a României, Eminescu 
notează: „Cât despre Rusia, o spun verde, nu avem încredere într-un guvern 
autocratic, nu ne prezintă nici o garanție în sfințenia cuvântului iscălit””. 

Bolnav fiind, continuă să fie preocupat de unificarea românilor din teritoriile 
ocupate, considerând realizabil dezideratul, fie prin alegerea lui Carol şi ca rege al 
Bulgariei, sau prin înlocuirea sa cu un prinţ din dinastia de Habsburg, fie prin 
creşterea considerabilă a influenţei religiei ortodoxe, sugerând în acest sens 
înființarea unei mitropolii româneşti sud-dunărene. 

În context, nu trebuie să surprindă însemnări precum: ... „Leda e germană. 
Prin Leda aflu toate (secre-)tele lui Bismark”*. 

Ca gazetar, Eminescu ţine sub observație întreaga realitate românească, 
preponderent din perspectivă politică, sociologică şi de securitate națională. 

Criticismul, adesea excesiv, pigmentat cu extremisme verbale, şi, cu atât mai 
puțin, naționalismul său reactiv, pe alocuri cu accente xenofobe, nu pot fi 
considerate efecte exclusive ale activităţii desfăşurate în presa de opoziţie, ci 
corective programatice având ca scop relevarea şi înlăturarea gravelor nereguli 
care amenințau existența statului român, fiinţei naţionale: „Dacă tonul firii noastre 
e uneori de o extraordinară asprime, cititorii desigur că nu vor fi uitând ce 
cumplită e starea de lucruri în care se află țara... şi că pana lui Tacit abia de-ar 
ajunge să zugrăvească extrema decădere socială a României şi primejdiile care 
atârnă asupra ţării, nedându-i răgaz de a-şi veni în fire ... Nici un cuvânt nu e destul 
de aspru, nici o lovitură nu e destul de tare, am mai spus-o încă o dată, rolul 
scriitorului ar trebui să înceteze şi să înceapă rolul călăului”*!. 

Complementar, într-un alt articol adaugă: „Naționalismul este un semn rău la 
un popor... Nicăieri nu se manifestă voinţa de viață mai tare decât acolo unde viața 
este periclitată sau prin boală internă sau prin pericol extern”? . 

În atitudinea sa, Eminescu speculează avantajele pe care i le oferea calitatea 
de redactor în condiţiile unei libertăţi de presă practic nelimitate. 

Imaginile sumbre, grav acuzatoare pe care le relevă, nu sunt desprinse numai 
din tabloul realităților concrete pe care le investighează, unele sunt scenarii pe care 
le construieşte prin utilizarea de tehnici speciale, urmărind discreditarea şi 
înlăturarea celor incompetenţi ori vinovaţi de stările de lucruri necorespunzătoare. 


Acelaşi sens îl au şi atacurile virulente, inclusiv la persoană, susținute prin 


28 Mihai Eminescu, Opere, XV, p. 378. 
? Ibidem, p. 319. 

30 Ibidem, p. 405. 

invocarea repetată a unor aglomerări de greşeli comise prin acţiuni ori inacțiuni, 
exagerarea acestora, insinuări compromițătoare, nerecunoaşterea nici unui merit 
persoanelor ori grupărilor vizate, caricaturizarea lor, combaterea cu propriile lor 
argumente, trunchierea unor idei, calomnierea continuă sau în replică etc. 

Radiografiază critic structura şi funcționalitatea tuturor instituţiilor, 
evidențiind adesea anticipativ actorii de risc interni şi externi, cu scopul capacitării 
resurselor societăţii, în sensul regenerării naționale. 

Manifestă, în general, atitudini înalt democratice marcate pe alocuri de unele 
excese de tonalitate, optând constant pentru un stat puternic, de tip paternalist, 
întemeiat pe respectarea drepturilor, libertăţilor, dar şi a obligațiilor cetăţeneşti, a 
climatului de ordine şi stabilitate propice misiunii pe care o credea salutară pentru 
poporul român, aceea de creare a unei mari culturi la gurile Dunării. 

Eminescu respectă Constituţia pe care o invoca frecvent, cu toate că o 
eticheta ironic ca fiind „o creaţie cosmopolită, iscodită de 2-3 greci”, „O 
traducere” (după legea belgiană - n.n.), prin care se nesocoteau spiritul şi tradițiile. 

Dezaprobă „legiferomania”, cu deosebire traducerea şi promulgarea unor 
texte de legi insuficient adaptate ori superflue, explicând consecințele ineficienței 
ori nerespectării actelor normative. 

Deşi se declară adept al monarhiei constituționale, manifestă, în special după 
1880, atitudini antidinastice frecvente, reproşând regelui, mai mult sau mai puțin 
voalat, neimplicarea în viața politică, neîndeplinirea prerogativelor constituționale, 
nerecunoaşterea realităților româneşti, anturaj incompatibil cu calitatea sa, 
favorizarea unor congeneri care au prejudiciat statul român (Stroussberg) şi 
toleranța păgubitoare, coborâtă sub demnitatea rangului său, motiv pentru care 
utilizează ironic la adresa suveranului supranumele „Îngăduitorul”. În 1883, se 
consideră că sub influența societăţii „Carpaţii”, Eminescu se pronunță pentru 
înlocuirea monarhului cu un prinţ din Casa de Austria: „Cu ajutorul Austriei 
trebuie cumpărată alianţa cu națiile apusene: Franța, Anglia, Italia — trebuie ca 
Austria să susție pe turci în Europa «à tout prix», trebuie ca un austriac să vie în 
România, să abdice Carol în taină, în favorul Casei de Austria — să-l vedem de e 
patriot. Silit să dea o formală abdicare în mâna unui partid oarecare — se va alege 
momentul în care această abdicare să fie utilizată — momentul morții de exemplu — 
şi adusă Casa de Austria aici. Nu facem guvernul decât dacă ne dă un act de 
abdicare în mână. Nu putem lăsa soarta istorică a ţării pe asemenea mâini”. 

Eminescu dezaprobă instabilitatea politică — între 11 februarie 1866 şi 3 
noiembrie 1889, la conducerea României s-au succedat 21 de guverne, din care 9 
liberale, 5 conservatoare şi 7 de coaliţie —, considerând-o unul dintre factorii 
importanţi de risc la adresa siguranţei naționale, între cauze subliniind „influențele 
străine asupra spiritului naţional încă nematurizat”*”. 


33 Idem, Opere, XII, p. 334. 
%4 Idem, Opere, XIII, p. 280. 
33 Idem, Op. cit., p. 566. 

Acuză efectele negative ale marilor fluctuații din componenţa guvernelor 
(I.C. Brătianu, spre exemplu, în perioada 11 mai 1866-19 martie 1888 a ocupat în 
5 rânduri funcția de prim-ministru; a făcut parte din 9 guverne, în care a deţinut 25 
portofolii, în toate ministerele, cu excepția celui de Justiție, fără a lua în calcul 
faptul că în cursul unei singure guvernări a demisionat şi revenit de mai multe ori: 
între 9 iunie 1881-31 martie 1888 s-a autoînsărcinat ca ministru de război de 4 ori). 

Se pronunță pentru evoluția firească a societăţii în cadrul ordinii de drept: „nici 
înțelegem, nici avem vreo încredere în mişcări violente sau estralegale şi, mai puțin 
încă, în conspirațiuni, deşi aceste din urmă s-au bucurat în trecut de o nejustificată 
glorie, de laurii pe care cu uşurință-i plăsmuiesc gazetele, de aureola pe care cei 
interesaţi o creează cu aceeaşi uşurinţă cu care cei dezinteresaţi o condamnă”. 

Demonstrează că realizările româneşti cele mai importante au fost înfăptuite 
în perioade de mare stabilitate şi echilibru, pe vremea domniilor autoritare ale lui 
Alexandru cel Bun, Ştefan cel Mare, Mircea cel Mare, Matei Basarab ş.a. 

În termeni categorici respinge: xenocraţia, intriga periculoasă, abuzul de 
funcţie, corupția, arivismul, demagogia, extinderea exclusivismului de partid 
asupra tuturor instituțiilor statului, inclusiv asupra armatei, numirile şi promovările 
în funcții pe criterii clientelare, nepotismul, nereprezentativitatea oamenilor 
politici, toleranța față de incompetență, imoralitatea, lipsa de principii politice, 
degradarea moravurilor, fiscalitatea excesivă, apreciată ca prim factor al diminuării 
periculoase a calității vieţii, exploatarea „violentă” a ţăranilor prin Legea 
tocmelilor agricole, politica sanitară inadecvată, soldată cu valori negative ale 
sporului mediu ale populației, prin creşterea mortalității în mediul rural, măsurile 
inconsistente de protecție socială, cumulul de funcții, înmulțirea peste măsură a 
clasei conducătoare, cu preponderența funcționarilor. 

Denunţă „mafia politică”, falsificarea alegerilor, pericolele pe care le creează 
emigrarea masivă necontrolată, cazuri de prejudiciere economică a statului prin 
concesionarea şi răscumpărarea, în condiții dezavantajoase, a unor lucrări publice 
efectuate de acționari străini (căile ferate Vârciorova-Roman, Cernavodă- 
Constanța, Cheiul-Brăila ş.a.), operațiuni de bancă defavorabile, deturnări de 
fonduri, arendarea păgubitoare a moşiilor statului, practicile frauduloase ale unor 
societăți de speculație sau bursă (Creditul Imobiliar etc.), incompetența şi 
venalitatea aparatului administrativ, criza lui de autoritate, lipsa de interes față de 
românii din sudul Dunării. 

Totodată, atrage atenţia asupra efectelor negative ale dezorganizării 
economice, în special ale concurenţei străine, păgubitoare, necontracarate prin 
măsuri adecvate de protecţie, înmulţirea falimentelor, dispariția unor meserii 
tradiționale, creşterea importurilor, dezechilibrarea balanței comerciale, sporirea 
datoriei publice, aservirea economică a ţării prin încheierea de acorduri comerciale 
cu clauze dezavantajoase (convențiile cu Rusia, Austro-Ungaria, Italia etc.), 

demoralizarea, pe fond, a populaţiei şi posibilitatea producerii unor revolte sociale ce 
puteau afecta siguranța națională: „Istoria îşi are logica ei proprie. Ne temem că 
aproape e ziua în care simțul conservațiunii fizice, revoltat de maltratările 
administrative şi fiscale şi de exploatarea escesivă din partea străinilor va preface 
poporul nostru într-o unealtă lesne de mânuit în contra a chiar existenţei statului”"”. 

Anticipând degenerarea iminentă a situației — peste câţiva ani, în 1888, 
izbucnesc marile răscoale ţărăneşti care au culminat cu evenimentele grave din 
1907 —, Eminescu insistă asupra pericolului extern pe care îl antrena: „Această 
stare dinlăuntru nu mai poate ţinea înainte, căci afară de neajunsul ei în sine, mai 
cuprinde mari prejudicii politice. 

Articolele sale din perioada 1878-1883 conţin, de multe ori redundant, 
abordări concrete ale unor asemenea aspecte, cu relevarea cauzelor, de ordin 
general şi special, efectelor, responsabilităţilor, precum şi soluții de înlăturare a 
stărilor necorespunzătoare. 

Apeciază că „reazemul nostru nu poate fi decât în ţară, în întărirea şi 
dezvoltarea aptitudinilor ei”, că interesele, oricât de diverse, trebuiau armonizate 
ŞI că se impunea „ca toate puterile vii ale țărei să se unească strâns pentru a aviza 
serios la mijloacele de a preveni pericolele iminente care amenințau starea socială, 
economică şi politică”. 

În materie de politică externă, în principiu, Eminescu nu a făcut opoziţie 
sistematică partidului sau coalițiilor de guvernământ, pentru a nu afecta interesele 
statului, admițând că în situaţia sa nu putea fi suficient de bine informat. 

Încă de la debutul său ca ziarist, a acordat interes special evenimentelor cu 
semnificaţie pentru țara noastră, îndeosebi celor cu tematică de apărare şi siguranță 
națională, comentându-le, combătându-le sau prezentându-le cu motivaţie patriotică. 

Orientarea expresă (impusă şi întreţinută de amenințările continue care au 
premers, au atins apogeul în timpul Războiului de independenţă şi au urmat 
evenimentului) convenea idealului şi firii sale combative. 

Se remarcă de la început sfera largă de investigație, grija pentru 
documentare, acuitatea observației, perseverenta, forţa de anticipație şi construcție, 
atitudinile alternând între prudenţă şi angajare extremă în funcție de situație. 

Mişcările de eliberare din Balcani, acţiunile de reprimare inițiate de Turcia, 
contactele la nivel înalt, tratativele şi convențiile secrete între unele puteri 
europene în legătură cu declanşarea războiului, Conferinţa de la Constantinopol 
menită să justifice angajarea Rusiei în conflict, operațiunile pe câmpul de luptă, 
Congresul de la Berlin şi, în legătură cu acesta, problemele care le-a generat — 
reanexarea Basarabiei de către Rusia, impunerea monopolului Austro-Ungar 
asupra Dunării, determinarea României de a favoriza Alianţa Israelită şi indirect 

Germania, Austro-Ungaria şi Rusia, prin preluarea imigranților acestora, 
condiționarea de către Germania a răscumpărării unor lucrări de investiţii la prețuri 
exorbitante, clauza recunoaşterii independenței etc. —, sunt teme majore abordate 
stăruitor de Eminscu din ipostaza de apărător al intereselor româneşti. 

Ca şi în cazul demascării politicii duplicitare şi expansioniste a Austro- 
Ungariei, Eminescu procedează asemănător cu privire la Rusia şi Germania, 
documentându-se amplu şi elaborând studii în cuprinsul cărora îşi susține 
convingător punctul de vedere cu date de mare amănunt, exprimându-și încrederea 
în triumful adevărului şi dreptăţii. 

Critică incoerența manifestată de guvernanți în politica externă, orientările 
nu întotdeauna bine fundamentate şi, mai ales, imixtiunile străine, cesiunile, 
inabilitatea, gafele diplomatice ale reprezentanţilor români. 

Ori de câte ori constată amenințări flagrante la adresa suveranității, 
independenţei, demnităţii naţionale, reacționează energic, de multe ori înaintea 
autorităților române, inclusiv prin publicarea de articole în presa străină, urmărind fie 
scopuri corective sau demascatoare, fie ca puterile vizate să recepționeze, sub formă de 
curente de opinie, idei nuanțate sau diferite de cele oficiale, ca modalitate de 
consolidare a rezistenţei la agresiuni şi de sprijinire a factorilor cu rol de decizie în stat. 

A intervenit prin intermediul presei ca ponderator în situații când, prin poziția 
tranşantă exprimată de guvern, erau amplificate riscurile de insecuritate în relaţiile 
externe ale României (în conflictele cu Austro-Ungaria şi Rusia, de exemplu). 

În esenţă, Eminescu a insistat, argumentând temeinic, asupra necesităţii ca 
România să se menţină în sfera unei neutralități active şi să dezvolte cele mai bune 
relaţii cu țările vecine: „Dacă puterile de la Berlin nu ne-au garantat neutralitatea, 
trebuie ca noi, prin atitudinea ce-o vom ţinea-o, să nu ne depărtăm câtuşi de puţin 
de la o politică înţeleaptă care să nu se inspire decât de propriile interese 
româneşti, fiindcă este o probă evidentă că o asemenea politică este singura bună 
pentru România, fiindcă pururea am cerut-o, fiindcă am regretat şi regretăm şi 
astăzi că un alt areopag european nu ne-a asigurat el însuşi condiţiile de existență 
ce le doream cu toţii pentru statul nostru. Noi nu putem decât regreta că se văd 
tendinţe de a angaja ţara în o politică bazată pe apropierea exclusivă către una sau 
cealaltă din marile puteri, depărtând-o astfel de linia de conduită pe care o socotim 
singura bună, fiind inspirată numai din propriile noastre interese”... Având 
permanent în vedere aspiraţiile naţionale s-a pronunțat pentru continuarea 
orientării spre civilizaţia apuseană, susținând că „ideile de progres, dezvoltarea 
noastră economică trebuie să fie pururea ţinta noastră pentru a ne întări înăuntru şi 
a ne inspira încredere în afară“. 

Eminescu apreciază ca interese fundamentale de urmărit în relațiile externe: 
asigurarea existenţei şi recunoaşterii României ca stat național suveran, unitar şi 
independent, rezultat al evoluţiei istorice fireşti şi nu al tratatelor internaționale ori 

bunăvoinţei marilor puteri europene; conservarea şi dezvoltarea individualității 
naționale; constituirea unei economii naționale echilibrate, cu favorizarea şi 
protejarea ramurilor tradiţionale, resurselor umane şi materiale, faţă de concurența 
şi exploatarea străinilor păgubitoare; crearea şi promovarea unei culturi autentice 
şi durabile la gurile Dunării, precum şi a unei stări de ordine, pentru ca ţara să nu 
constituie „o cauză de îngrijiri pentru puternicii noştri vecini”. 

Ca sursă de informații, Eminescu a exploatat intens presa străină, în relație 
directă cu interesele țării, cu obiectivele de siguranță națională îndeosebi: „Noi 
reproducem din ziarele străine tot ceea ce se atinge de ţară şi ne vine sub mână, 
bine fie sau rău fie, nu doar pentru că am recunoaşte vreo valoare intrinsecă 
acestor producțiuni efemere, ci pentru că ştim că în apusul Europei, opinia publică 
e o putere cu care trebuie să socotim, de care avem a ne teme uneori”. 

Nu s-a limitat la sesizarea amenințărilor ori riscurilor, ci adeseori s-a angajat 
în polemică cu publicaţii din Austro-Ungaria, Germania, Rusia, Anglia şi Franţa, 
denunţând atitudini denigratoare ori tendenţioase la adresa țării noastre şi chiar 
operațiuni speciale concertate, realizate prin intermediul presei, cu deosebire în 
preajma şi în timpul evenimentelor internaționale, precum cele ale Alianţei 
Israelite vizând penetrarea în România şi cele austro-ungare în legătură cu 
preluarea controlului pe Dunăre... etc. 

Prin intermediul articolelor sale politice a acționat în vederea pregătirii 
condiţiilor pentru realizarea visului său suprem: unirea tuturor românilor. 

Potrivit aprecierii celui mai apropiat prieten al său, „Eminescu a fost cel mai 
adevărat reprezentant şi cel mai zelos propagator al simțământului de unitate 
naţională la noi”*. 

A condamnat extremism-terorismul de orice fel, indiferent de scopul şi locul 
de manifestare, dezvăluind o serie de cauze şi împrejurări favorizante de natură 
economică, socială şi politică. 

A sesizat oportun riscurile de extindere a extremismului de sorginte 
socialistă ori anarhistă din Franţa, Germania, dar mai ales din Rusia, dezavuându-i 
pe reprezentanţii acestei orientări care încurajau în acei ani crima politică, ca 
mijloc de accedere la putere; Felix, Pyat, Louis Auguste Blanqui, Louis Michel, 
Erdmann de Hahn ş.a. 

Consacră spații largi atentatului prezentând situații grave din Rusia 
(asasinarea împăraţilor Petru III, Paul I şi Alexandru II, generalilor Trepov şi 
Mezenţov, prefectului de poliţie Cerevin, procurorului general al Consiliului de 
Război din Kiev), Turcia (asasinarea sultanului Abdul Aziz, vizirului Midhat Paşa, 
ministrului de război Hussein-Avni, tentativa de răpire a sultanului Murad V), 
Egipt (înlăturarea şi eliminarea fizică a kedivului Ismail), Franţa (execuțiile din 
timpul Revoluţiei de la 1789), Germania (tentativa asupra cancelarului Otto von 

Bismark) şi România (asasinarea lui Barbu Catargiu şi tentativele asupra lui Lascăr 
Catargiu şi I. C. Brătianu). 

Cu referire la mişcările nihiliste, socialiste şi antisemite din Rusia, soldate cu 
omucideri, tâlhării şi distrugeri, Eminescu relevă cauzele şi pericolul pe care îl 
reprezentau asupra siguranței imperiului, concluziile fiindu-i confirmate de 
evoluţia ulterioară a evenimentelor: „De un şir de ani Rusia e frământată de o 
mişcare întinsă şi surdă care amenință a surpa statul din temelii şi-a pune 
«nimicul» în locul lui. E în natura statelor despotice ca să fie totdeauna lângă 
marginile prăpastiei, căci despotismul şi demagogia sunt două vlăstare ale unui şi 
aceluiaşi principiu, a egalizării condiţiilor sociale”. 

În opinia sa, antisemitismul şi grecofobia unei părţi a populaţiei românești se 
datora parazitismului şi abuzurilor comise de elemente ale acestor etnii, în mod 
deosebit desconsiderând tradiţiile româneşti, poluării moravurilor, exploatării 
autohtonilor prin comerț şi camătă, trădării intereselor naționale în favoarea unor 
centre de putere din străinătate, implicării în comploturi şi mişcări sociale 
destabilizatoare. 

A considerat emigrările masive favorizate de Tratatul de la Berlin ca fiind 
periculoase pentru națiunea română, pe motiv că înmulţeau clasa neproducătoare 
din România cu elemente de care se dispensau puterile occidentale şi Rusia. 

Articolele politice ale lui Eminescu, mărturiile unor apropiați, precum 
I. Slavici şi M. Kremnitz, dar şi luările de poziţie ale unor politicieni de prim rang 
(I. C. Brătianu, P. P. Carp şi chiar Carol I), relevă că xenofobia şi antisemitismul 
său aveau la bază amenințări reale ori anticipate ce puteau afecta națiunea, gândită 
de el în spirit tradițional, conservator. Nu atât xenofobia, cât xenocrația, făceau 
obiectul criticii sale intransigente, în legătură cu care a elaborat cunoscuta teorie a 
„păturii superpuse”. 

Violenţele de limbaj, care nu erau singulare în epocă, vizau în aceeaşi 
măsură şi pe potentații români care se făceau vinovaţi de ilegalităţi, abuzuri sau 
inacțiuni considerate ca amenințări sau riscuri asupra echilibrului, stabilității şi 
siguranței naționale. Extremismul său rezidă dintr-un naționalism nuanţat, care nu 
excede scopurilor stricte de apărare a independenţei şi suveranității țării. 

În ultimii ani ai gazetăriei la „Timpul”, tot mai descurajat de lipsa de 
eficiență, chiar şi a verbului celui mai caustic, Eminescu adoptă atitudini net 
radicale, taxate de adversarii săi ca instigări la înlăturarea monarhului, revoltă 
socială şi asasinat politic: „Ştim că vorbele noastre sunt ca şi ale prorocului din 
pustii. Contra instinctelor de rapacitate ale unei societăți putrede şi corupte, contra 
Bizanțului modern, cuvintele nu ajută nimic, ci numai biciul şi baioneta”... „Ce 
merită C.A. Rosetti pentru aceasta? o cingătoare de lauri în jurul frunții sau 
cingătoare de cânepă în jurul gâtului? Asta-i întrebarea”. 

„Cu gura plină de principii mari, n-aţi neglijat niciodată micile voastre interese 
ŞI ... prezentați țărei spectacolul scandalos ce-l vedem în istoria popoarelor numai în 
timpuri de decadenţă; îmbuibaţi, însă nesatisfăcuți, vă certaţi unii pe alții, vă acuzați 
între voi de imoralitate, vă aruncați în față epitetele de cumularzi şi concesionari — 
toate acestea în ochii națiunei uimită de atâtea turpitudini! Aţi comis păcatul neiertat 
de care istoria vă va face un compt sever: acela de a fi zdruncinat cu desăvârşire 
sentimentul onestității între cetăţeni... Aţi batjocorit întotdeauna libertățile publice, 
cari sunt patrimoniul poporului, iar nu al vostru, căci ați introdus tirania 
mediocrităților patente, ați înființat o sumă de satrapi în miniatură cari au căzut ca 
lăcustele pe spinarea judeţelor spre a le exploata şi jefui”. 

De la nota filipică, Eminescu trece uneori la amenințare directă, sfidând 
riscul consecinţelor juridice: „Şi-n acest popor nenorocit (în sensul de nefericit — 
n.n.) nu se mai află destulă energie morală pentru a ridica securea şi a se scăpa de 
asupritori””. 

Finalul Scrisorii a III-a conţine în aceeaşi notă cauzele şi motivele supremei 
sale revolte. Tonul necruţător este determinat nu atât de raportarea la ideal sau de 
pe poziţii partinice, ci de starea de lucruri grave din societatea românească, pe care 
le percepea ca amenințări şi riscuri majore asupra echilibrului, stabilității şi 
viitorului ţării: „Cauzele sunt, fără îndoială, abuzul de putere, o administraţie 
deplorabilă, o corupțiune înspăimântătoare şi un particularism meschin în favorul 
clicei dominante; iar toate acestea au început să revolte spiritele şi să pună pe 
gânduri orice conştiinţă onestă, pe orice om cu puţină prevedere şi cu durere 
pentru viitorul ţării'“*. 

Înlocuit din raţiuni de partid de la conducerea oficiosului „Timpul”, unde 
devenise imposibil de a mai putea fi orientat sau moderat, Eminescu nu 
abandonează, până în ultima clipă de luciditate, lupta pe care şi-o asumase cu toată 
ființa, pentru curmarea răului social, protejarea şi promovarea valorilor şi 
intereselor româneşti. 

Sensurile superioare ale creației şi militantismului său au fost receptate 
corect de contemporani, fapt materializat în recunoaşterea, încă din timpul vieții, a 
vocației sale spre universalitate şi în considerarea sa ca geniu tutelar al destinelor 
româneşti. 

